Βελτιστοποίηση της εφοδιαστικής αλυσίδας με στόχο την εξυπηρέτηση του πελάτη με χρήση του πακέτου προσομοίωσης Simul8: Ένα Γραμμικό και ένα Μη Γραμμικό Υπόδειγμα.:
Creators: name: Γαβριήλ, Ελένη Μιχαήλ
Publisher: name: Aristotle University of Thessaloniki
Year: 2014
Subjects: Προσομοίωση Εφοδιαστικής Αλυσίδας
Εξυπηρέτηση του Πελάτη
Προσομοίωση /Simul8
Simulation of Supply Chains
Customers’ Satisfaction
Simulation/Simul8

description: Η εφοδιαστική αλυσίδα είναι ένα δίκτυο συνδεδεμένων επιχειρήσεων με στόχο την παροχή προϊόντων και υπηρεσιών στον τελικό καταναλωτή. Έχουν γίνει πολλές μελέτες γύρω από τη διαχείριση της εφοδιαστικής αλυσίδας αλλά και τη βελτιστοποίηση της. Όσον αφορά τη διαχείριση της εφοδιαστικής αλυσίδας οι περισσότερες μελέτες ασχολήθηκαν με τις διαδικασίες που εκτελούνται για την παροχή αγαθών ή υπηρεσιών από το σημείο της προέλευσης τους μέχρι το σημείο της κατανάλωσης τους (σχεδιασμός, εκτέλεση και έλεγχος δραστηριοτήτων). Οι έρευνες που αφορούν τη βελτιστοποίηση της εφοδιαστικής αλυσίδας οι περισσότερες ασχολήθηκαν με τη βελτίωση διαφόρων μεγεθών όπως τη μεγιστοποίηση της παραγωγικότητας, τη μεγιστοποίηση του κέρδους και την ελαχιστοποίηση του κόστους των διαφόρων μελών της. Τα τελευταία χρόνια μέλημα των ερευνών είναι ο πελάτης, αφού όλο αυτό το σύστημα έχει ως κύριο στόχο την καλύτερη εξυπηρέτηση του. Επομένως χωρίς τον πελάτη η ενασχόληση με τα παραπάνω δεν έχει καμία σημασία. Στόχος της παρούσας μελέτης είναι η προσομοίωση της εφοδιαστικής αλυσίδας με μέλημα την ικανοποίηση της ζήτησης, δηλαδή την εξυπηρέτηση του πελάτη. Ουσιαστικά βρίσκεται μία λύση που εξυπηρετεί πλήρως τη ζήτηση και με βάση αυτό προχωράμε στην ελαχιστοποίηση του κόστους διατήρησης αποθεμάτων, του κόστους μεταφοράς και του κόστους διαχείρισης αποθέματος στις κεντρικές αποθήκες και επομένως στη μεγιστοποίηση του κέρδους της εφοδιαστικής αλυσίδας. Η εν λόγω έρευνα μελετά τόσο την άμεση ικανοποίηση της ζήτησης όσο και την ικανοποίηση της ζήτησης μετά από ένα σύντομο χρονικό διάστημα. Για το σκοπό της έρευνας αυτής αναπτύχθηκε ένα Γραμμικό και ένα Μη Γραμμικό Υπόδειγμα Προσομοίωσης. Το Γραμμικό υπόδειγμα προσομοίωσης μελετά μία εφοδιαστική αλυσίδα που αποτελείται από τέσσερα επίπεδα: τον προμηθευτή, τον κατασκευαστή, δύο κεντρικές αποθήκες και τέσσερις λιανοπωλητές. Ο προμηθευτής πρώτων υλών του κατασκευαστή επικεντρώνεται μόνο στη εκτέλεση των παραγγελιών που λαμβάνει από το κατασκευαστή και στην αποστολή τους προς αυτόν. Θεωρείται ότι υπάρχουν μόνο δύο τελικά προϊόντα τα οποία είναι διαθέσιμα και από τους τέσσερις λιανοπωλητές. Το ένα προϊόν χρειάζεται τρία τεμάχια πρώτων υλών για την κατασκευή του και το δεύτερο χρειάζεται τέσσερα τεμάχια πρώτων υλών. Η ζήτηση ικανοποιείται είτε άμεσα από τους λιανοπωλητές είτε από τις αποθήκες μετά από σύντομο χρονικό διάστημα. Το υπόδειγμα αφού εξυπηρετεί την υπάρχουσα ζήτηση ελαχιστοποιεί τα οικονομικά μεγέθη που αναφέρθηκαν πιο πάνω. Σε κάθε επίπεδο γίνεται έλεγχος και αναπλήρωση των αποθεμάτων με τη μέθοδο αναπλήρωσης αποθεμάτων (Q,R) ενώ ο χρόνος ικανοποίησης της παραγγελίας (lead-time) θεωρείται γνωστός και σταθερός. Στο Μη Γραμμικό Υπόδειγμα Προσομοίωσης η εφοδιαστική αλυσίδα έχει την ίδια δομή με το Γραμμικό Υπόδειγμα μελετώντας ακόμη ένα στοιχείο που αφορά τη μη γραμμικότητα. Κατά τη μεταφορά των παραγγελιών από τις αποθήκες κατευθείαν στους πελάτες παρατηρούνται κάποιες καταστροφές στα μεταφερόμενα προϊόντα, τα οποία στη συνέχεια αναπληρώνονται από τους λιανοπωλητές. Στόχος είναι να ελεγχθεί το κόστος που επιφέρουν τα ελαττωματικά προϊόντα στην εφοδιαστική αλυσίδα αλλά και το ποσοστό ικανοποίησης του πελάτη στην περίπτωση που η παραγγελία που λαμβάνει δεν είναι πλήρης λόγο των ελαττωματικών τεμαχίων. Tόσο το Γραμμικό Υπόδειγμα όσο και το Μη Γραμμικό Υπόδειγμα μελετούν την άμεση εξυπηρέτηση της ζήτησης και την εξυπηρέτηση της ζήτησης σε επόμενη χρονική περίοδο. Για την επίτευξη αυτού του στόχου μελετούνται δύο διαφορετικές εναλλακτικές λύσεις που μπορούν να εφαρμοστούν σε διάφορους κλάδους, ανάλογα με την επιχείρηση που μελετάται και τα προϊόντα της. Στο σενάριο της άμεσης εξυπηρέτησης της ζήτησης θεωρείται ότι το 60% της ημερήσιας ζήτησης ικανοποιείται από τον λιανοπωλητή και το υπόλοιπο 40% ικανοποιείται από τη συνεργαζόμενη αποθήκη με εκτέλεση της παραγγελίας και απευθείας παράδοση στο πελάτη (Σενάριο 1: 60%-40%). Ενώ στο σενάριο που ζήτηση εξυπηρετείται σε επόμενη χρονική περίοδο το ποσοστό της ζήτησης που ικανοποιείται από τους λιανοπωλητές ανέρχεται στο 30% και το υπόλοιπο 70% ικανοποιείται από τη συνεργαζόμενη αποθήκη (Σενάριο 2: 30%-70%). Τα υποδείγματα εξετάζονται με κάποια αρχικά δεδομένα τα οποία τροποποιούνται στη συνέχεια ώστε να μην παρουσιάζονται ελλείψεις στα διάφορα επίπεδα και με στόχο τη ελαχιστοποίηση των οικονομικών μεγεθών που αναφέρθηκαν, αφού έχει εξασφαλιστεί η ικανοποίηση της ζήτησης.
description: The supply chain is a network of affiliated companies providing products and services to the final customer. There have been many studies on the management and optimization of the supply chain. Most of the studies on the management of the supply chain have dealt with the procedures performed to provide goods or services from the point of origin to the point of their consumption (planning, implementation and control activities). These studies which target on optimization of a supply chain, they are improving various financial values such as maximizing productivity, maximizing profits and minimizing the costs of different members. During the last years the concern of associated researchers is a non-financial value: the customer’s satisfaction. The aim of this study is to fulfill the customer’s demand: both in quantity and delivery time. A simulation model has been created to achieve this target. Moreover, the optimization of other financial objectives, such as the minimization of holding cost, the transportation cost and the cost of managing inventory at central warehouses, and therefore the maximization of profit are examined. This research addresses both the immediate satisfaction of demand and the satisfaction of demand after a short time. For the purpose of this research a Linear and a Non Linear Simulation Model are developed. The Linear simulation model studies a supply chain consisting of four echelons: the supplier, the manufacturer, two central warehouses and four retailers. We assume that we have only two final products. The first one consists of three items of raw material. The second one needs four items of raw material to be produced. The supplier of raw material focuses only on the execution and the delivery of the orders that receives from the manufacturer. The customer’s demand is served immediately from the retailers or in a short time from the distributors. The simulation model except for the customer’s satisfaction minimizes the financial figures that were mentioned above. A replenishment process (Q, R) is used for each echelon. The lead time between echelons is known and constant.In the Non-Linear Simulation Model, the supply chain has the same structure as the Linear Simulation Model. The additional element which describes the non-linearity is that there are some defective products, while transporting orders from warehouses directly to customers, which are replenished by retailers in the next period of time. The objective is to calculate the cost of the defective products in the supply chain and how the demand fill rate is affected.